கேள்வி: பண்புப்பெயர் புணர்ச்சி குறித்து விரிவாக சொல்லுங்கள்.
பதில்: ஒரு பொருளின் வண்ணம்,வடிவம்,குணம்,அளவு,சுவை குறித்த பண்பு பெயர்கள் பிற சொற்களுடன் இணைவதை பண்புப்பெயர் புணர்ச்சி எனப்படும்.
கேள்வி: பண்புப்பெயர் புணர்ச்சி - சுவை குறித்த பெயர்கள் பற்றி நீங்கள் என்ன அறிந்துள்ளீர்கள்?
பதில்: இனிப்பு,புளிப்பு,கார்ப்பு,துவர்ப்பு,உவர்ப்பு,கசப்பு
கேள்வி: பண்புப்பெயர் புணர்ச்சி - நன்னூல் விதி (136) பற்றி விளக்கவும்.
பதில்: '' ஈறுபோதல் இடை உகரம் இய்யாதல்'' ''ஆதிநீடல் அடிஅகரம் ஐயாதல்'' ''தன்னொற் றிரட்டல் முன்னின்ற மெய்திரிதல்'' ''இனமிகல் இனையவும் பண்பிற் கியல்பே ''
கேள்வி: பண்புப்பெயர் புணர்ச்சி - விளக்கம் குறித்து விரிவாக சொல்லுங்கள்.
பதில்: செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை, வெண்மை, கருமை, பொன்மை, பசுமை, பெருமை, அணிமை, நன்மை, தண்மை, பழமை, வன்மை, கீழ்மை, நொய்மை, இன்மை, பருமை இவை போன்ற சொற்களில் உள்ள ஈற்றெழுத்து கெடுதலும்,சிறு,பெரு போன்ற சொற்களில் இடையில் அமைந்த இடை உகரம் இ என மாறுவதும்,நிலைமொழியில் முதலெழுத்துக் குறில் நெடிலாவதும்,முதலெழுத்தில் அமைந்த அ என்ற எழுத்து ஐ என மாறுவதும், தன் ஒற்றெழுத்தே தோன்றுவதும்,வருமொழிக்கு முன் நின்ற மெல்லினமே வேறு ஒரு மெல்லினமாக மாறுவதும்,வல்லினத்துக்கு இனமான ங்,ஞ்,ந்,ண்,ம்,ன் ஆகிய எழுத்துக்கள் தோன்றுவதும்,சில வகையில் ஓர் எழுத்து கெடுதலும் பண்புப்பெயர்ப் புணர்ச்சிக்கு இயல்பாகும்.
கேள்வி: பண்புப்பெயர் புணர்ச்சி - எடுத்துக்காட்டுகள் பற்றி தகவல் சொல்.
பதில்: சிறுமை+பொதி = சிறுபொதி கூர்மை+வாய் = கூர்வாய் அருமை + வினை = அருவினை நன்மை + மணி = நன்மணி சிறுமை+அர் = சிறியர் பெருமை+அர் = பெரியர் பெருமை+ஊர்=பேரூர் முதுமை+ஊர் = மூதூர் பசுமை+கிளி = பைங்கிளி வெறுமை+இலை=வெற்றிலை செம்மை+கடல் = செங்கடல் கருமை+குயில்=கருங்குயில் பசுமை+ஊன்=பச்சூன் செம்மை+அடி=சேவடி,சேயடி வெறுமை+சினம்=வெஞ்சினம் செம்மை+ஞாயிறு=செஞ்ஞாயிறு ''ஈறுபோதல் - வெண்மை+குடை=வெண்குடை'' ''இடை உகரம் இய்யாதல் - பெருமை+அன் = பெரியன்'' விதிப்படி நிலைமொழியின் ஈறு (மை) கெட்டு இடையில் நின்ற உகரம் இ ஆனது. ''ஆதிநீடல் - பெருமை + ஊர் = பேரூர்'' நிலைமொழியின் ஈறு (மை) கெட்டு முதல் நின்ற குறில் நெடிலானது. ''அடிஅகரம் ஐயாதல் - பைங்கொடி = பசுமை+கொடி'' பசுமையில் ஈறு (மை) கெட்டு முதல் நின்ற அகரம் (ப) ஐ காரமாகத் (பை) திரிந்து வரும் இனவெழுத்தான 'ங்' மெய் மிகுந்து புணர்ந்துள்ளன. ''தன்னொற் றிரட்டல் - சிறுமை + ஊர் = சிற்றூர் , வெற்றிலை = வெறுமை+இலை'' வெறுமையில் ஈறு (மை) கெட்டு றகர ஒற்று இரட்டித்துப் புணர்ந்துள்ளன. ''முன்னின்ற மெய்திரிதல் - வெந்நீர் =வெம்மை + நீர்'' வெம்மையில் ஈறு (மை) கெட்டு மகரம் நகரமாகத் திரிந்து புணர்ந்துள்ளது. ''இனமிகல் - செம்மை + தமிழ் = செந்தமிழ் '' நிலைமொழியின் ஈறு (மை) கெட்டு இனமிகல் விதிப்படி தகரத்தின் இனமான நகர மெய் மிகுந்து புணர்ந்துள்ளது.